Paul Rudolf Uhl
B R I G I T T E
Brigitte hat a Bujdl gmojt,
des hat uns wirkli narrisch gfojn:
A Bleame – mei, exotisch hojt…
De Frau, de konn ganz pfundig mojn!*
Des ham mia kafft und hängan s glei
ins Schlafzimma… Und wach ma auf,
na sehgn ma s. Ja - i sog s ganz frei:
Do bist scho in da Friah guad drauf!
Wia i in Ruahstand ganga bin,
do hab i s Mojn ja aa probiert.
Und noch ra Weil kimmt mia in Sinn:
Des werd nix, in hob s glei kapiert…
Mei Sach is s Reima, klassisch und
des macht mi aa a bissal frei…
I moj mit Wörta scho… – Doch bunt
wia Farbn konn koa Versal sei!
Drum nimm i Bujdln mit dazua,
dann kriagn de Leser aa Freid gnua!
*malen P.U. 28.03.19 Bild Brigitte Trost, Melk
Diesen Beitrag empfehlen:
Mit eigenem Mail-Programm empfehlen
Die Rechte und die Verantwortlichkeit für diesen Beitrag liegen beim Autor (Paul Rudolf Uhl).
Der Beitrag wurde von Paul Rudolf Uhl auf e-Stories.de eingesendet.
Die Betreiber von e-Stories.de übernehmen keine Haftung für den Beitrag oder vom Autoren verlinkte Inhalte.
Veröffentlicht auf e-Stories.de am 29.03.2019. - Infos zum Urheberrecht / Haftungsausschluss (Disclaimer).